1000 Forms of Fear
1000 Forms of Fear – avstraliyalik qoʻshiqchi Sianing oltinchi studiyaviy albomi boʻlib, 2014-yil 4-iyulda Monkey Puzzle, RCA Records va Inertia Records tomonidan chiqarilgan. Asosan elektropop albomi boʻlib, yozuvda reggi va xip hop taʼsiri ham mavjud. Lirik maʼnoda, yozuv oʻsha paytda giyohvandlik va bipolyar buzuqlik tashxisi bilan kurashish uchun kurashayotgan Sia haqida. 2019-yilda esa murakkab PTSD deb qayta tashxis qoʻyilgan. 1000 Forms of Fear musiqa tanqidchilaridan ijobiy sharhlarni qabul qilib oldi. Ular Sianing vokalini va albomning lirik mazmunini yuqori baholashdi. Albom birinchi haftada 52 000 nusxada sotildi va Billboard 200 reytingida birinchi oʻrinni egalladi. Shuningdek, Avstraliya va Kanada chartlarida ham birinchi oʻrinni egalladi va Daniya, Yangi Zelandiya, Norvegiya, Shvetsiya, Shveytsariya va Buyuk Britaniyada kuchli beshlikka kirdi. 2015-yil 26-oktabr holatiga koʻra, RIAA tomonidan Qoʻshma Shtatlarda sotilgan 500 000 ekvivalent albom birliklarini bildiruvchi oltin sertifikatiga ega. 2016-yil yanvar oyi holatiga koʻra, albom butun dunyo boʻylab 1 million nusxada sotilgan. Albom toʻrtta singlni oʻz ichiga oladi. Uning 2014-yil mart oyida chiqarilgan asosiy singli „Chandelier“ butun dunyo boʻylab top-10 singlga aylandi. Trek AQShning Billboard Hot 100 reytingida sakkizinchi oʻrinni egalladi va Sia tomonidan bosh ijrochi sifatida chartga kirgan birinchi qoʻshiq boʻldi. „Big Girls Cry“ taronasi esa 2014-yil iyun oyida chiqdi. Sianing yakkaxon versiyasi „Elastic Heart“ dastlab The Weeknd va Diplo bilan hamkorlikda boʻlib, 2015-yil yanvar oyida chiqdi va Hot 100 chartining eng yaxshi 20 taligiga kirdi. „Fire Meet Gasoline“ toʻrtinchi va oxirgi singl sifatida 2015-yil 19-iyunda Germaniyada chiqarildi. „Chandelier“ning rasmiy klipi YouTubeʼda 2 milliard martadan, „Elastic Heart“ klipi esa 1 milliard martadan ortiq tomosha qilingan. 1000 Forms of Fear albomi bilan 2014-yilda Sia uchta ARIA Music Awards mukofotiga sazovor boʻldi va bir nechta nashrlar, jumladan The Boston Globe va Rolling Stone tomonidan 2014-yilning eng yaxshi albomlaridan biri sifatida qayd etildi. Albomning asosiy singli hisoblangan „Chandelier“ taronasi esa „Yil qoʻshigʻi“, „Yiln rekordi“, „Eng yaxshi yakkaxon pop ijrosi“ va „Eng yaxshi musiqiy video“ uchun toʻrtta Grammy nominatsiyasini oldi.